കൊച്ചി തുറമുഖ സംരക്ഷണ സമിതി രൂപീകരിച്ചു കൊച്ചി: രാജ്യത്തെതന്നെ മേജര് തുറമുഖങ്ങളിലൊന്നായ കൊച്ചി തുറമുഖം നിലവിലെ സാഹചര്യത്തില് നേരിടുന്ന ആശങ്കകളുടെ പശ്ചാത്തലത്തില് തുറമുഖ സംരക്ഷണ സമിതി രൂപീകരിച്ചു. മേയര് എം.അനില് കുമാറിന്റെ നേതൃത്വത്തിലാണ് തുറമുഖത്തെയും നഗരത്തിലെയും വിവിധ സംഘടന പ്രതിനിധികളുടെ യോഗം വിളിച്ചു ചേര്ത്തത്. മേഖലയില് പ്രവര്ത്തിക്കുന്ന വിവിധ സംഘടനാ പ്രതിനിധികളുടെ വിശദമായ ചര്ച്ച യോഗത്തിലുണ്ടായി. കക്ഷി രാഷ്ട്രീയത്തിനതീതമായി കൊച്ചി തുറമുഖത്തിന്റെ പുരോഗതിക്കായി തുറമുഖ സംരക്ഷണ സമിതി പ്രവര്ത്തിക്കും. മേയര് ആണ് സമിതി ചെയര്മാന്. സി.ഡി. നന്ദകുമാര് ജനറല് കണ്വീനറും വിവിധ സംഘടനകളുടെ പ്രതിനിധികള്, ജനപ്രതിനിധികള് എന്നിവര് അംഗങ്ങളുമാണ്. കൊച്ചി തുറമുഖത്തെ പഴയ പ്രൗഢിയിലേക്കുയര്ത്തുന്നതിനും അതുമായി ബന്ധപ്പെട്ട തടസങ്ങള് പരിഹരിക്കുന്നതിനുമുള്ള ശ്രമങ്ങള് നടത്തുമെന്നു മേയര് അറിയിച്ചു. ഡ്രെഡ്ജിംഗുമായി ബന്ധപ്പെട്ട് തുറമുഖ അഥോറിറ്റിക്കുണ്ടാകുന്ന നഷ്ടം പരിഹരിക്കാന് കേന്ദ്ര സംസംസ്ഥാന സര്ക്കാരുകളോടാവശ്യപ്പെടും. ഡ്രെഡ്ജിംഗ് സൃഷ്ടിക്കുന്ന പരിസ്ഥിതി പ്രശ്നങ്ങള് പഠിക്കാന് ഒരു സമിതി രൂപീകരിക്കും.